हार के सदमे में कांग्रेसी नेता ने की खुदकुशी  
संभावना जताई गई है कि उन्होंने नगर पालिका चुनाव में 40 वर्ष बाद कांग्रेस की पराजय से दुखी होकर आत्महत्या कर ली।
सीहोर के रानी मोहल्ले में रहने वाले एक कांग्रेस नेता प्रताप पवार का शव सोमवार को सीहोर-भोपाल रेल ट्रेक पर पाया गया। संभावना जताई गई है कि उन्होंने नगर पालिका चुनाव में 40 वर्ष बाद कांग्रेस की पराजय से दुखी होकर आत्महत्या कर ली।  रेलवे पुलिस के अनुसार पवार :31: का शव ग्राम पचामा के निकट रेलवे ट्रेक पर पाया गया। उनके पजिनों का कहना है कि आठ जनवरी को नगर पालिका चुनाव के परिणाम के बाद से ही पवार चिंतित और गुमसुम थे और इस बात का जिक्र उन्होंने उसी रात अपनी पत्नी से भी किया था। पवार सेवादल और भारतीय राष्ट्रीय छात्र संगठन में पदाधिकारी भी रह चुके हैं। उन्होंने नगर पालिका चुनाव में कांग्रेस प्रत्याशी राकेश राय के चुनाव का संचालन भी किया था। पुलिस ने पवार का शव को पोस्टमार्टम के लिये भेज दिया है। मामले की जांच की जा रही है।